Počítače už dnes prenikajú aj do bežného života najmladších vekových skupín. Práve pre menšie deti, ktoré počítač spoznávajú, má byť určená klávesnica od Califone, My First Keyboard - KIDSKEY
(PDF).
Ide o klasicky koncipovanú QWERTY klávesnicu s multimediálnymi klávesmi, ktorá sa od bežných produktov líši farebnými kódmi, priradenými ku skupinám kláves. Podľa autorov farebne rozlíšené funkčné, numerické či alfabetické klávesy by mali deťom napomôcť lepšie sa zžiť s klávesnicou.
K počítaču sa klávesnica pripája buď cez USB alebo PS2. My First Keyboard, KIDSKEY, je dostupná asi za 900 SK. Na produkt upozornil Baby Launches.